GENERÁLNA PROKURATÚRA
SLOVENSKEJ REPUBLIKY

Leg/2 283/24/1000   				            Zbierka služobných predpisov 
generálneho prokurátora
Slovenskej republiky
Por. č. 41/2024

P R Í K A Z

generálneho prokurátora Slovenskej republiky

z 12. septembra 2024,

ktorým sa mení a dopĺňa príkaz generálneho prokurátora Slovenskej republiky por. č. 39/2024 z 28. augusta 2024 o organizácii, riadení a kontrole práce na prokuratúre 
(organizačný poriadok prokuratúry)  

Podľa § 10 ods. 2 zákona č. 153/2001 Z. z. o prokuratúre v znení neskorších predpisov vydávam tento príkaz:

Čl. I

	Príkaz generálneho prokurátora Slovenskej republiky por. č. 39/2024 z 28. augusta 2024 o organizácii, riadení a kontrole práce na prokuratúre (organizačný poriadok prokuratúry) sa mení a dopĺňa takto:

1.	V čl. 13 ods. 3 písm. c) piaty bod znie:
„5.	predkladá generálnemu prokurátorovi návrh na podanie dovolania alebo návrh podnetu na podanie dovolania ministrom spravodlivosti Slovenskej republiky v trestných veciach, okrem vecí, ktoré patria do pôsobnosti oddelenia závažnej kriminality, ak zistí, že právoplatným rozhodnutím odvolacieho súdu alebo v konaní, ktoré mu predchádzalo, boli splnené dôvody a podmienky dovolania,“.
 
2.	V čl. 14 ods. 2 úvodná veta znie:
 „(2) Oddelenie závažnej kriminality vo veciach, predmetom ktorých je skutok právne kvalifikovaný ako trestný čin uvedený v prílohe č. 2 a vo veciach, ktoré do 19. marca 2024 patrili do pôsobnosti Úradu špeciálnej prokuratúry podľa § 14 Trestného poriadku najmä“.
 
3. 	V čl. 14 ods. 2 písmeno h) znie:
„h) 	predkladá generálnemu prokurátorovi návrh na podanie dovolania alebo návrh podnetu na podanie dovolania ministrom spravodlivosti Slovenskej republiky v trestných veciach, ktoré patria do pôsobnosti Špecializovaného trestného súdu, ak zistí, že právoplatným rozhodnutím odvolacieho súdu alebo v konaní, ktoré mu predchádzalo, boli splnené dôvody a podmienky dovolania a zúčastňuje sa na konaní o dovolaní pred najvyšším súdom,“.

4. V čl. 20 ods. 3 písmeno dd) znie:
„dd) realizuje ďalšie činnosti podľa zákona č. 192/2023 Z. z. o registri trestov a o zmene a doplnení niektorých zákonov v znení neskorších predpisov,“.  

5.	V prílohe č. 3 časti B štvrtý bod znie:
„4. 	neoprávnená výroba a obchodovanie s omamnou látkou a psychotropnou látkou podľa § 173 ods. 5 písm. a), b) a d) Trestného zákona,“.  

6. V prílohe č. 3 časti B sa vypúšťajú body 13 až 22.
Doterajšie body 23 až 36 sa označujú ako body 13 až 26.

7. V prílohe č. 3 časti B dvadsiaty šiesty bod znie:
„26. nedobrovoľné zmiznutie podľa § 420a ods. 3 Trestného zákona.“.   

8. V prílohe č. 3 sa časť C dopĺňa štvrtým bodom až trinástym bodom, ktoré znejú:  
„4.  krádež podľa § 212 ods. 4 písm. a) a c) Trestného zákona, 
 5.  sprenevera podľa § 213 ods. 4 písm. a) a c) Trestného  zákona, 
 6.  podvod podľa § 221 ods. 4 písm.  a) a c) Trestného zákona,
 7.  úverový podvod podľa § 222 ods. 5 písm.  a) a c) Trestného  zákona, 
 8.  poisťovací podvod podľa § 223 ods. 5 písm. a) a c) Trestného  zákona, 
 9.  kapitálový podvod podľa § 224 ods. 4 písm. a) a c) Trestného zákona, 
10. subvenčný podvod podľa § 225 ods. 6 písm. a) a c) Trestného zákona,
11. úžera podľa § 235 ods. 4 a ods. 5 písm. a) Trestného zákona, 
12. porušovanie povinnosti pri správe cudzieho majetku podľa § 237  ods. 4  písm.  a) Trestného zákona,
13.	falšovanie, pozmeňovanie a neoprávnená výroba peňazí a cenných papierov podľa § 270  ods. 3 a ods. 4 písm. b) Trestného zákona.“. 

Čl. II

Tento príkaz nadobúda účinnosť 15. septembra 2024.

podpis
Dr. h. c. JUDr. Maroš Žilinka, PhD.
generálny prokurátor Slovenskej republiky